CELEX: C2007/199/28
Language: hu
Date: 2007-08-25 00:00:00
Title: C-261/07. sz. ügy: A Rechtbank van Koophandel Antwerpen (Belgium) által 2007. június 1-jén benyújtott előzetes döntéshozatal iránti kérelem – VTB-VAB NV kontra Total Belgium NV

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/18
            
         A Rechtbank van Koophandel Antwerpen (Belgium) által 2007. június 1-jén benyújtott előzetes döntéshozatal iránti kérelem – VTB-VAB NV kontra Total Belgium NV
   (C-261/07. sz. ügy)
   (2007/C 199/28)
   Az eljárás nyelve: holland
   A kérdést előterjesztő bíróság
   Rechtbank van Koophandel Antwerpen (Belgium).
   Az alapeljárás felei
   
      Felperes: VTB-VAB NV.
   
      Alperes: Total Belgium NV.
   Az előzetes döntéshozatalra előterjesztett kérdések
   A 2005/29/EK európai parlamenti és tanácsi irányelvbe (1) ütközik-e az olyan nemzeti jogi rendelkezés – mint az 1991. július 14-i belga törvény (Wet betreffende de handelspraktijken en de voorlichting en bescherming van de consument) 54. cikke is –, amely a benne taxatíve felsorolt esetek kivételével tilalmaz minden árukapcsolásra irányuló, fogyasztóknak szóló eladói ajánlatot, ideértve az olyan ajánlatot is, amely a fogyasztó részéről megvásárolandó árukhoz kapcsolódó olyan ingyenes szolgáltatásra vonatkozik, amely az áru megvételéhez kötődik, éspedig tekintet nélkül az egyes egyedi esetek körülményeire, különösen tekintet nélkül arra a befolyásra, amelyet a konkrét ajánlat az átlagfogyasztóra gyakorolhat, valamint arra való tekintet nélkül, hogy a konkrét körülmények között ezen ajánlat a szakmai gondosság kötelezettségével és a kereskedelmi szokásokkal ellentétesnek tekintendő-e?
   
      (1)  A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló 2005. május 11-i 2005/29/EK európai parlamenti és tanácsi irányelv (HL L 149., 22. o.).